AQShning Missuri shtatida qayiqning ag‘darilib ketishi oqibatida 13 kishi, jumladan bolalar halok bo‘ldi. Bu haqda shtat politsiyasiga iqtibos keltirgan holda ABC News ma’lum qildi. Stoun okrugi sherifining aytishicha, qayiq bortida 29 yo‘lovchi va ekipajning 2 a’zosi bo‘lgan. 7 kishi shifoxonaga yetkazilgan, 4 kishi bedarak yo‘qolgan. Foto: ABC News Ta’kidlanishicha, qayiq kuchli po‘rtana vaqtida ag‘darilib ketgan. AQSh prezidenti Donald Tramp halokat qurbonlari va jabrlanuvchilar oilalari va yaqinlariga hamdardlik bildirgan.